
'Nawr Aelodau'r Tŷ Cyffredin, 
Sy'n apelio at y Werin, 

Un ac oll bo Ceredigion, 

Dros yr Aelod fu mor ffyddlon ; 


CHORUS— Safwn dir am y gwir, 
Mynwn Aelod fo'n anrhydedd, 
Yn y Senedd dros ein Sir. 


Un o rodiad pur dirodres, 
O gynghorwyr ein Brenhines, 
Llawn dynoliaeth a thwym galon, 
Dyma'r dyn i Ceredigion. 
Chorus—Safwn dir am y gwir, &c, 
Gan ei ddoniau syna ddynion, 
Wrth amddiffyn carcharorion, 
Gyda sel amddiffyn ninau, 
Rhag dyoddef cam gyfreithiau. 
Chorus— Safwn dir am y gwir, &c. 


Os yw Rolands yn Rhyddfrydwr 

Hwn sy'n addas fel Seneddwr, 

Gwyr holl dybiau yr Undebwyr, 

Cyngor Conmsel i'r Ceidwadwyr. 
Chorus—Safwn dir am y gwir, &c. 

Un o deimlad at yr estron, 

Un am rhyddid i'r Iwerddon, 

I lywyddu'r wlad a feddant 

Dyma'r dyn yw Bowen Rolant. 
Chorus—Safwn dir am y gwir, &c. 

I bob Sect a Phlaid dymuna, 

Gyflawn ryddid i grefydda, 

Ac i ddewis rhai i'w harwain, 

Pawb i dalu traul ei hunan. 


Chorus—Safwn dir am y gwir, &c. 


Nid yn breibio plaid ag arian, 

Gyda rhai'n enwogi eu hunain, 

Nid fel hyn mae Bowen Rowlant, 

Yn ei addysg mae ei lwyddiant. 
Chorus— Safwn dir am y gwir, &c. 

Ceredigion gwnawn ein goreu, 

I gael gwasanaeth dysg a doniau, 

Dynion pwyllog doeth nis gallant 

Byth a gwrthod Bowen Rolant. 
Chorus—Safwn dir am y gwir, &c. 

